Kedves Táncosok!

Az eheti gyakorlásunk egyik tánca a Rumba. A Rumba a Latin-amerikai táncokhoz sorolható, lassú, lírai, szerelmes, kubai eredetű tánc. Ügyeljetek a helyes ritmusra és a szépen használt lábakra, lábvezetésre! A másik táncunk az élénk és játékos Jive.

**31. hét** –

Társastánc: Bemelegítés. **Rumba, Jive** koreográfiák összeállítása.

Társastánctörténet: A **M**agyar **Tá**ncsport **Sz**akszövetség bemutatása.

|  |  |  |  |
| --- | --- | --- | --- |
| Bemelegítés | Ne hagyjátok ki ezúttal sem a bemelegítést. Tudjátok, ha már meguntátok a videó-mellékletben található bemelegítést, alakíthatjátok a saját ízlésetek szerint: akár másik zenére, más sorrenddel. | | kb. 5 perc  (Videó melléklet a honlapon!)  Válasszátok kedvenc zenéteket! |
| Tánc | Rumba  Próbáld meg a tanult lépésekből egy saját koreográfia összeállítását!  pl.: 8 ütemből álló koreográfia:   |  | | --- | | * [Closed Basic Movement](http://www.ballroomguide.com/workshop/latin/rumba/closed_basic.html) – 2 ütem | | * [Shoulder to Shoulder](http://www.ballroomguide.com/workshop/latin/rumba/shoulder_to_shoulder.html) – 2 ütem | | * [New York](http://www.ballroomguide.com/workshop/latin/rumba/new_york.html#lsp) – 3 ütem | | * [Underarm Turn to R](http://www.ballroomguide.com/workshop/latin/rumba/spot_turn.html#underarmturnright) (jobbra) – 1 ütem | | Segítségképpen használd a korábbi videókat a honlapról!  Ajánlott zene:  DJ Ice -  „Stay With Me” | |
| Tánc | Jive  Az előzőekhez hasonlóan próbálj meg összeállítani egy táncot! Használd az eddig tanult figurákat!  pl.:   |  | | --- | | * [Fallaway Rock](http://www.ballroomguide.com/workshop/latin/jive/fallaway_rock.html) | | * [Fallaway Rock](http://www.ballroomguide.com/workshop/latin/jive/fallaway_rock.html) | | * [Change of Place R to L](http://www.ballroomguide.com/workshop/latin/jive/change_RL.html) | | * [Change of Place L to R](http://www.ballroomguide.com/workshop/latin/jive/change_LR.html) | | * [Change of Hands behind the Back](http://www.ballroomguide.com/workshop/latin/jive/behind_back.html) | | * [Link](http://www.ballroomguide.com/workshop/latin/jive/link.html) | | Segítségképpen használd a korábbi videókat a honlapról!  Ajánlott zene:  DJ Ice -  Alesha Dixon – „The Boy does nothing” | |
| Társas-tánctörténet | A Magyar Táncsport Szövetség megalapítása A hazai társas- és versenytánc élet aktív szereplőiben a nyolcvanas évek elején, 1981-ben egy táncverseny kapcsán – a táncpedagógusok problémái és a magyar táncmozgalom témájában – meghirdetett fórumon merült fel az igény az országos sportélet irányítását ellátó szervezet létrehozására. 1984-ben harminc táncpedagógus közreműködésével létrehozták a leendő egyesület illetve szövetség alapító okiratának tervezetét. Elhatározás született, hogy a mozgalmat ne csak az egyesületek tagjai magánszemélyként, hanem fejlettebb formában maguk a táncklubok tagszervezetként képviseljék azt szövetség megalakításával.  Mivel eddig az időszakig a társastánc oktatással és az ahhoz kapcsolódó feladatokkal két nagy szervezet, a Népművelési Intézet és a Táncművészek Szövetsége foglalkozott, az önálló jogosítványokkal felruházott Magyar Táncsport Szövetség megalapítását hosszas előkészítő munkálatok és levelezések kellett, hogy megelőzzék a Művelődésügyi Minisztérium Közművelődési Főosztályával. Az alapító tagok nevében Szalai Attila és Szonda Mária első alkalommal 1984 februárjában, majd egy évvel később megbízott képviselőként Szalai Attila 1985 áprilisában ismételten kérelmet nyújtott be egyesület létrehozásának engedélyezésére. Bár az előzetes – minisztériumok, minisztériumi főosztályok és egyéb szakmai szervezetek közötti – egyeztetési folyamatok során számos észrevétel fogalmazódott meg az új szerveződés szakmai és társadalmi létjogosultságát vitatva, a Magyar Táncsport Szövetség 1985-ben előzetes ellenőrzésre megküldött alapító okiratával kapcsolatosan már nem merült fel kifogás az állami irányítás részéről. A folyamat eredményeként tizenhárom tagszervezet tizenöt küldöttével 1985. október 30-án a budapesti Fészek Klubban megtartották a Magyar Táncsport Szövetség alakuló közgyűlését. A közgyűlésen a Szövetség megalapítását követően elfogadták az alapszabályt, majd megválasztották az újonnan – a Művelődési Minisztérium felügyelete alá tartozó, jogi személyként – megalakult Magyar Táncsport Szövetség tisztségviselőit. A szervezet első elnöke Mauz Gotthárd lett. A Szövetség a közgyűlésen megválasztott tisztségviselőkkel, a jóváhagyott alapszabályzat alapján megkezdte működését. Az alapító okirat rendelkezéseinek megfelelően a szövetség rendes tagja lehetett minden társastánc tevékenységet folytató, Magyarországon működő klub, szakkör, stúdió, csoport. Magánszemélyek pártoló vagy tiszteletbeli tagként csatlakozhattak...  Forrás: a Magyar Táncsport Szakszövetség hivatalos honlapja, <https://mtasz.hu/szovetseg/tortenet/> | | |
| Levezetés | Nézd meg Vanessa Williams főszereplésével a „Mindenem a tánc” című filmet. | | |